《新安官舍闲坐》
唐代·来鹏

寂寞空阶草乱生，簟凉风动若为情。不知独坐闲多少，看得蜘蛛结网成。

作者简介：即来鹄。唐洪州豫章人。家于徐孺子亭边，以林园自适。师韩、柳文，大中、咸通间颇著才名。因家贫不达，为诗多存讥讽，为权臣所忌，屡试进士，皆不第。僖宗乾符间，福建观察使韦岫爱其才，欲纳为婿，不果。广明元年，避地荆襄。后东归。中和间，客死扬州。有诗一卷。